กระทรวงแรงงาน ปลื้ม ผลงานเยาวชนไทยวันแรกเป็นไปตามเป้าหมาย การแข่งขันคึกคัก ผู้ชมเข้างานวันแรกกว่า 13,000 คน
กระทรวงแรงงาน ปลื้ม ผลงานเยาวชนไทยวันแรกเป็นไปตามเป้าหมาย การแข่งขันคึกคัก ผู้ชมเข้างานวันแรกกว่า 13,000 คน

นายสุทธิ สุโกศล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า การแข่งขันวันนี้เป็นการลงสนามแข่งวันที่ 2 แล้ว ซึ่งจากการเยี่ยมชมผลงานการแข่งขันในวันแรก พบว่าเยาวชนไทยทำผลงานได้ดี สำหรับภาพรวมของการจัดงาน ไม่ว่าจะเป็นเรื่องของกิจกรรมต่างๆ ภายในงาน การอำนวยความสะดวกแก่คณะรัฐมนตรีและผู้แทนจากประเทศสมาชิกอาเซียน รวมถึงดำเนินการด้านกฎกติกา การตัดสิน เป็นด้วยความเรียบร้อย ซึ่งเชื่อมั่นว่าการจัดงานในครั้งนี้จะส่งผลดีต่อภาพลักษณ์ของไทย นอกจากนี้ยังมีเยาชนและประชาชนทั่วไปให้ความสนใจเข้ามาเยี่ยมชมงานในวันแรกกว่า 13,000 คน ซึ่งเยาวชนที่มาเดินดูงานในครั้งนี้ส่วนใหญ่เป็นเยาวชนในด้านอาชีวศึกษาและอุดมศึกษา

ด้านนายวัชรพงษ์ มุขเชิด ผู้อำนวยการสำนักงานรับรองความรู้ความสามารถ ซึ่งเป็นผู้แทนด้านเทคนิคการแข่งขันฝีมือแรงงานอาเซียน กล่าวว่า การประเมินในภาพรวมของการแข่งขันเป็นไปด้วยดี ทั้งสถานที่ เครื่องมือการแข่งขัน รวมถึงปฏิบัติตามกฎกติกาเป็นไปด้วยความเรียบร้อย เยาวชนไทยปรับสภาพในสนามแข่งขัน และสามารถแก้ไขปัญหาเฉพาะหน้าได้เป็นอย่างดี โดยมีการประเมินเผลการแข่งขันทุกวัน และประชุมผลการประเมินโดยผู้เชี่ยวชาญและคณะกรรมการด้านต่างๆ  ปัจจุบันเยาวชนในภูมิภาคอาเซียนมีการพัฒนาทักษะฝีมืออยู่ในระดับใกล้เคียงกัน ต่างกับการแข่งขันที่ผ่านมาผู้เข้าแข่งขันแต่ละคนมีผลงานที่แตกต่างกันมาก อาทิ สาขาเทคโนโลยีระบบไฟฟ้าภายในอาคาร และสาขาปูกระเบื้อง การพัฒนาดังกล่าว จะช่วยให้เพิ่มความเข้มแข็งในภูมิภาคอาเซียน